**Добрица Ерић**

Вашар у Тополи

(Одломак из поеме)

Лепа је мала варош Топола:

Сто кућа, пошта,

хотел и школа.

Дом здравља, пекара,

суд, три дућана

и око пет-шест

малих кафана.

Биоскоп и киоск

крај вашаришта,

црква на Опленцу

и више ништа.

Е има, вала, још нешто: чесма.

Али каква би то била песма

– да ту, где само вино се пије,

помиње стену

што воду лије.

Сви људи из Тополе

своју варош хвале и воле.

Сад се ту куће

модерне граде:

Расту у небо

шарене зграде.

А око Тополе

сељаци саде

и гаје чувене

винограде.

Ко добро грожђе и вино воли

– нек зида кућу у Тополи!

На врху Опленца,

сав од гвожђа,

постоји муљач већи од млина,

и када почне муљање грожђа

– кроз варош јуре потоци вина…

Е, у то доба и бива вашар:

Све живо крене са свих салаша,

од Рудника па до Рогота

– у престоницу српских чокота!

Чим сунце прхне из шумских грана,

поврви светина са свих страна:

Друмом, кроз поља

и кроз потоке –

бујице народа,

кола и стоке…

Неко вози бостана кола,

неко води коња ил’ вола.

Пастири гоне стада оваца,

грнчари пуна кола лонаца.

Моравци вуку товаре жита,

Цигани бакраче, корпе и сита.

И ко зна шта све ту није било?

Ушло у народ неко лудило

– к’о да се пљусак са неба проли,

па све понесе према Тополи!

Смех, рика, свирка. Јека и дрека.

Куља у варош шарена река…

И звони звоно

на неком волу:

– Хеј, сви на вашар

У Тополу!

**Добрица Ерић**

Вашар у Тополи

(Одломак из поеме)

Лепа је мала варош Топола:

Сто кућа, пошта,

хотел и школа.

Дом здравља, пекара,

суд, три дућана

и око пет-шест

малих кафана.

Биоскоп и киоск

крај вашаришта,

црква на Опленцу

и више ништа.

Е има, вала, још нешто: чесма.

Али каква би то била песма

– да ту, где само вино се пије,

помиње стену

што воду лије.

Сви људи из Тополе

своју варош хвале и воле.

Сад се ту куће

модерне граде:

Расту у небо

шарене зграде.

А око Тополе

сељаци саде

и гаје чувене

винограде.

Ко добро грожђе и вино воли

– нек зида кућу у Тополи!

На врху Опленца,

сав од гвожђа,

постоји муљач већи од млина,

и када почне муљање грожђа

– кроз варош јуре потоци вина…

Е, у то доба и бива вашар:

Све живо крене са свих салаша,

од Рудника па до Рогота

– у престоницу српских чокота!

Чим сунце прхне из шумских грана,

поврви светина са свих страна:

Друмом, кроз поља

и кроз потоке –

бујице народа,

кола и стоке…

Неко вози бостана кола,

неко води коња ил’ вола.

Пастири гоне стада оваца,

грнчари пуна кола лонаца.

Моравци вуку товаре жита,

Цигани бакраче, корпе и сита.

И ко зна шта све ту није било?

Ушло у народ неко лудило

– к’о да се пљусак са неба проли,

па све понесе према Тополи!

Смех, рика, свирка. Јека и дрека.

Куља у варош шарена река…

И звони звоно

на неком волу:

– Хеј, сви на вашар

У Тополу!

**1.** Препиши речи које означавају звукове у песми:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2.** Које биљке се помињу у песми? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**3.** Које животиње се помињу у песми? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**4.** Наведи боје које препознајеш у песми и речи које их означавају: Браон (бакрач),\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**1.** Препиши речи које означавају звукове у песми:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2.** Које биљке се помињу у песми? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**3.** Које животиње се помињу у песми? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**4.** Наведи боје које препознајеш у песми и речи које их означавају: Браон (бакрач),\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_